Diari Oficial de la Generalitat Valenciana


Sumari del DOGV 3402, del 29-12-1998 (1998/10798)

Recurs ordinari número R-676/1997. Notificació.
-----------------------------------------------

### Dades del document

Número de DOGV
:   3402

Data del DOGV
:   29-12-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/10108


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Recurs ordinari número R-676/1997. Notificació. [1998/S10494]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica al senyor Francisco José Montoya Jiménez, Juan R. Jiménez, 10, 1r, D (03806 Elx) la resolució del recurs ordinari amb el número de referència interna R-676/1997.
  
Antecedents de fet
  
Primer
  
El senyor Francisco José Montoya Jiménez, titular d'un préstec concedit pel Banc Hipotecari, acollit al Reial Decret 224/1989, de 3 de març, i destinat a l'adquisició d'un habitatge de protecció oficial, va presentar en el Servei Territorial d'Arquitectura i Habitatge d'Alacant el dia 18 de juny de 1997 sol·licitud de pròrroga de subsidiació del tipus d'interés.
  
Segon
  
A la vista de la documentació aportada, i segons l'article 12.3 del Reial Decret 224/1989, de 3 de març, el cap del Servei Territorial dicta resolució denegatòria de la pròrroga de subsidiació del tipus d'interés sol·licitada, en estimar que la mitjana dels ingressos familiars ponderats dels dos últims anys anteriors al de la revisió excedeixen de tres vegades la mitjana dels salaris mínims interprofessionals corresponents als dos anys citats.
  
Tercer
  
Contra la citada resolució interposa recurs ordinari en temps i forma el senyor Francisco José Montoya Jiménez, amb les al·legacions que consten en aquest, i que es donen per reproduïdes en benefici de la brevetat.
  
Fonaments de dret
  
Primer
  
Aquesta Direcció General és competent per a la resolució d'aquest recurs ordinari, tant pel que disposa l'article 114 i 116 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 65/1991, de 15 d'abril del Consell de la Generalitat Valenciana (DOGV núm. 1547 de 21 de maig).
  
Segon.
  
El que disposen els articles 107, 110, 114, 115, 116 i 117, de la Llei de Règim Jurídic de les Administracions Públiques i del Procediment Administratiu Comú, quant a l'admissió i tramitació del recurs ordinari.
  
Tercer
  
Segons disposa l'article 12.3 del Reial Decret 224/1989, de 3 de març, la subsidiació tindrà una vigència de cinc anys, i podrà ser ampliada per períodes d'igual durada, si el beneficiari acredita dins del cinquè any de cada període la persistència de les condicions que el fan creditor de la mencionada ajuda econòmica, i s'entendrà que es compleix tal circumstància quan la mitjana dels ingressos familiars ponderats dels dos últims anys anteriors al de la revisió no excedesca de tres vegades la mitjana dels salaris mínims interprofessionals corresponents als dos anys citats.
  
Quart
  
En el cas que ens ocupa, revisada la documentació que consta en l'expedient, i tornats a calcular els ingressos familiars ponderats segons la fórmula que estableix l'article 6.3 del Reial Decret 224/1989, es comprova que la mitjana d'aquests dels exercicis 1995 i 1996 excedeix de tres vegades la mitjana dels salaris mínims interprofessionals dels citats exercicis, per la qual cosa, no havent-se aportat pel recurrent prova suficient i adequada que desvirtue el contingut de la resolució impugnada, procedeix confirmar aquesta.
  
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i altra legislació de general i pertinent aplicació, de conformitat amb la proposta de resolució de la divisió de promoció privada, resolc,
  
Desestimar el recurs ordinari formulat pel senyor Francisco José Montoya Jiménez, contra la resolució del Servei Territorial d'Arquitectura i Habitatge d'Alacant, de data 7 de juliol de 1997, que queda confirmada.
  
Contra aquesta resolució, que posa fi a la via administrativa, es podrà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquesta.
  
Per a la interposició del mencionat recurs serà requisit imprescindible que amb caràcter previ el recurrent comunique a aquest òrgan la interposició d'aquest. Tot això de conformitat amb el que preveu l'article 57.2.f (en relació amb la disposició addicional onzena de la LRJAP i PAC) i l'article 58 de la Llei Reguladora de la Jurisdicció Contenciosa Administrativa de 27 de desembre de 1956, així com l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això sense perjudici que puga exercitar qualsevol altre recurs que estime oportú.